CELEX: 62008CN0351
Language: hu
Date: 2008-08-04 00:00:00
Title: C-351/08. sz. ügy: A Bundessozialgericht (Németország) által 2008. augusztus 4-én benyújtott előzetes döntéshozatal iránti kérelem – Christian Grimme kontra Deutsche Angestellten-Krankenkasse

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/11
            
         A Bundessozialgericht (Németország) által 2008. augusztus 4-én benyújtott előzetes döntéshozatal iránti kérelem – Christian Grimme kontra Deutsche Angestellten-Krankenkasse
   (C-351/08. sz. ügy)
   (2008/C 272/19)
   Az eljárás nyelve: német
   A kérdést előterjesztő bíróság
   Bundessozialgericht
   Az alapeljárás felei
   
      Felperes: Christian Grimme
   
      Alperes: Deutsche Angestellten-Krankenkasse
   Az előzetes döntéshozatalra előterjesztett kérdés
   Úgy kell-e értelmezni az egyrészről az Európai Közösség és annak tagállamai, másrészről a Svájci Államszövetség között létrejött, a személyek szabad mozgásáról szóló megállapodást (1), különösen annak 1., 5., 7., 16. cikkét, valamint I. mellékletének 12., 17., 18. és 19. cikkét, hogy azok nem teszik lehetővé, hogy egy svájci jog szerint alapított részvénytársaság igazgatóságának Németországban foglalkoztatott tagja a német nyugdíjbiztosítás rendszerében kötelezően biztosított legyen, míg egy német jog szerint alapított részvénytársaság igazgatóságának Németországban foglalkoztatott tagja ne legyen kötelezően biztosított a német nyugdíjbiztosítási rendszerben?
   
      (1)   HL 2002., L 114., 6. o.